Forsvarsmenn grunnskóla í grennd við leikskólann Jörfa sendu tölvupóst í gær og óskuðu eftir því að nemendur sem ættu systkini á Jörfa héldu sig heima. Þá var skerpt á því að allir sem fyndu fyrir minnstu einkennum kæmu ekki í skólann í dag. Jón Pétur Zimsen, aðstoðarskólastjóri Réttarholtsskóla, segist ánægður með viðbrögð yfirvalda við hópsýkingunni í hverfinu. Hann vildi þó sjá meiri áherslu á loftræstingu á fjölmennum stöðum.
sérstaklega til vinnustaða þar sem eru margir í rýmum, sem eru mögulega þá lokuð og menn gleyma að opna glugga. Af því það er ofboðslega fljótt ef það er einstaklingur orðinn veikur og smitar aðra þá fyllist rýmið mjög fl´jótt af litlum vatnsdropum sem koma í útöndunloftinu frá þeim. Það er eitthvað sem er auðvelt að koma í veg fyrir með góðri loftræstingu. Opna glugga og ræsta í gegn. Mér finnst þetta aðeins hafa vantað þrátt fyrir að yfirvöld hafa bent á þetta þá er þetta ekki á pari við aðrar leiðir sem hefur verið bent á.
Nemendur sem eiga systkini á Jörfa eiga að vera í sóttkví. Ítrekað hefur verið við nemendur og foreldra þeirra að allir með einkenni skyldu vera heima. Jón Pétur segir að aðeins fleiri en venjulega hafi verið skráðir veikir í dag.
Það er aðeins svona aukin skráning á þannig veikindum heima hjá okkur. Það eru nokkrir krakkar sem eiga síðan systkini á Jörfa og þau eru þá í sóttkví.